107 



Fugle, der enkeltvis eller faa sammen holder lil helt inde i Fjor- 

 den, undertiden sammen med andre Arter som Troldand, Pibeand 

 og Hæltemaage. Faar de Fred til at være her, kan der til hen 

 i December holde sig en hel lille Flok herinde. Paa denne Tid 

 begynder de at vise sig ude paa Fjorden i mindre Tal og holder 

 sig nu her hele Vintren igennem. Er det klart Vejr, og jeg retter 

 Kikkerten ud mod den Pynt af Landet, der begrænser Fjorden 

 mod Øst, kan jeg i Januar — Marts næsten være sikker paa at 

 se Hvinænder; af og til kommer de længere ind i Fjorden, ligger 

 flokkevis ud for mine Vinduer; gaar man en Tur langs Kysten, 

 ser man ogsaa Flokke- ligge ret nær ved Land eller tlyve om- 

 kring, og i stille Vejr hører man den næsten fløjtende Lyd af 

 Vingeslaget, som har givet Fuglen Navn. Hvinanden er en ud- 

 præget Kyst- og Lavvandsfugl, ude paa det dybe Vand træffes 

 den ikke. Besynderligt nok er de gamle Hanner langt overvejende 

 i de Flokke, man ser her om Vintren i Modsætning til, hvad 

 der er Tilfældet med forskellige andre Dykænder. Jeg ved ikke, 

 om Hvinand og Toppet Skallesluger ligefrem søger hinandens 

 Selskab, men sikkert er det, at de overordentlig ofte træffes 

 sammen her i Fjorden; deres Føde er dog vidt forskellig: Skalle- 

 slugeren lever af Fisk, medens Hvinanden fortærer Muslinger 

 og forskellige Smaadyr. Flokkene, hvori Arten forekommer, er 

 aldrig meget store, paa 5 — 10 — 20 — 50 Stkr., men der kan være 

 mange Flokke paa en mindre Strækning. — I Begyndelsen af 

 Foraaret gaar den ind i Inddæmningen og ligger her paa det 

 blanke Vand i Flokke paa 10 — 50, ofte overvejende gamle Han- 

 ner. De hører med til det karakteristiske Foraarsfugleliv i Ind- 

 dæmningen og holder sig her til hen i April for saa gradvis at 

 tage af. Det seneste Tidspunkt, jeg har set dem her, er 6 Maj. 



SORTAND (Oidemia nigra). Det kan vel nu anses for fast- 

 slaaet gennem de Oplysninger, der i Tidens Løb er fremkomne 

 her i Tidsskriftet, at »Gyvfuglen«, der i talløse Skarer ved 

 Foraarstid trækker over Landet, er Sortanden. Her paa Sanatoriet 

 hører jeg ogsaa jævnlig Fuglen trække om Foraaret, af og til 

 om Efteraaret; den trækker her, som andetsteds, fra sidst i Marts 

 til Begyndelsen af Maj , sparsomt i August — September. Dog 

 har jeg hørt den allerede 11 Marts (1910); det var om Aftenen 

 stille, mildt, foraarsagligt -f 7° ; to Gange hørtes tydeligt en Flok 

 flyve over; det seneste Tidspunkt, jeg har hørt den patT om 



